CELEX: 32007D0731
Language: lt
Date: 1194912000000
Title: 2007/731/EB: 2007 m. lapkričio 13 d. Komisijos sprendimas, iš dalies keičiantis Sprendimą 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Jungtinės Karalystės naminiams paukščiams sukelia H5N1 potipio gripo virusas (Pranešta dokumentu Nr. C(2007) 5549) (Tekstas svarbus EEE)

14.11.2007   
            
            
               LT
            
            
               Europos Sąjungos oficialusis leidinys
            
            
               L 295/28
            
         
      KOMISIJOS SPRENDIMAS
   
   2007 m. lapkričio 13 d.
   iš dalies keičiantis Sprendimą 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Jungtinės Karalystės naminiams paukščiams sukelia H5N1 potipio gripo virusas
   (Pranešta dokumentu Nr. C(2007) 5549)
   (Tekstas svarbus EEE)
   (2007/731/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 3 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 3 dalį,
   kadangi:
   
               (1)
            
            
               2006 m. birželio 14 d. Komisijos sprendimu 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Bendrijos naminiams paukščiams sukelia gripo viruso H5N1 potipis, ir panaikinančiu Sprendimą 2006/135/EB (3), nustatytos tam tikros apsaugos priemonės, kurios turi būti taikomos siekiant išvengti šios ligos plitimo, įskaitant A ir B teritorijų nustatymą, įtarus ar patvirtinus ligos protrūkį.
            
         
               (2)
            
            
               Jungtinė Karalystė pranešė Komisijai apie jos teritorijoje, Safolko grafystėje, kilusį labai patogeniško H5N1 potipio paukščių gripo protrūkį naminių paukščių ūkyje ir ėmėsi tinkamų priemonių pagal Sprendimą 2006/415/EB, įskaitant A ir B teritorijų nustatymą, kaip nustatyta to sprendimo 4 straipsnyje.
            
         
               (3)
            
            
               Komisija išnagrinėjo šias priemones bendradarbiaudama su Jungtine Karalyste ir įsitikino, kad A ir B teritorijų, kurias nustatė šios valstybės narės kompetentinga institucija, ribos yra pakankamai toli nuo faktinės protrūkio vietos. Todėl galima patvirtinti Jungtinės Karalystės A ir B teritorijų ribas ir nustatyti šio skirstymo į regionus trukmę.
            
         
               (4)
            
            
               Dabartinis Sprendimo 2006/415/EB priedas tapo nebetinkamas, nes apsaugos priemonės, susijusios su paukščių gripo protrūkiu Vokietijoje nebetaikomos ir todėl visas priedas turi būti pakeistas.
            
         
               (5)
            
            
               Todėl Sprendimas 2006/415/EB turėtų būti atitinkamai iš dalies pakeistas.
            
         
               (6)
            
            
               Šiame sprendime nustatytos priemonės turėtų būti persvarstytos kitame Maisto grandinės ir gyvūnų sveikatos nuolatinio komiteto posėdyje,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/415/EB priedas pakeičiamas šio sprendimo priede pateiktu tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2007 m. lapkričio 13 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 395, 1989 12 30, p. 13. Direktyva su paskutiniais pakeitimais, padarytais Europos Parlamento ir Tarybos direktyva 2004/41/EB (OL L 157, 2004 4 30, p. 33); pataisyta versija (OL L 195, 2004 6 2, p. 12).
   
      (2)  OL L 224, 1990 8 18, p. 29. Direktyva su paskutiniais pakeitimais, padarytais Europos Parlamento ir Tarybos direktyva 2002/33/EB (OL L 315, 2002 11 19, p. 14).
   
      (3)  OL L 164, 2006 6 16, p. 51. Sprendimas su paskutiniais pakeitimais, padarytais Sprendimu 2007/632/EB (OL L 255, 2007 9 29, p. 46).
   
      PRIEDAS
      
         
            „PRIEDAS
            A   DALIS
            A teritorija, kaip nustatyta 4 straipsnio 2 dalyje:
            
                        ISO šalies kodas
                     
                     
                        Valstybė narė
                     
                     
                        A teritorija
                     
                     
                        Data, iki kurios taikoma, pagal 4 straipsnio 4 dalies b punkto iii papunktį
                     
                  
                        Kodas
                        (jei pateikta)
                     
                     
                        Pavadinimas
                     
                  
                        JK
                     
                     
                        JUNGTINĖ KARALYSTĖ
                     
                     
                        SAFOLKAS
                        00162
                     
                     
                        Apsaugos zona:
                        Teritorija, kurią sudaro Safolko grafystės dalis, esanti 3 kilometrų spindulio apskritime, kurio centras yra koordinatė TM 06178 76666 (1).
                     
                     
                        2007 12 21
                     
                  
                         
                     
                     
                         
                     
                     
                        SAFOLKAS
                        00162
                        NORFOLKAS
                        00154
                     
                     
                        Priežiūros zona:
                        Teritorija, kurią sudaro Safolko ir Norfolko grafysčių dalys ir kuri yra 10 kilometrų spindulio apskritime, kurio centras yra koordinatė TM 06178 76666 (1).
                     
                  B   DALIS
            B teritorija, kaip nustatyta 4 straipsnio 2 dalyje:
            
                        ISO šalies kodas
                     
                     
                        Valstybė narė
                     
                     
                        B teritorija
                     
                     
                        Data, iki kurios taikoma, pagal 4 straipsnio 4 dalies b punkto iii papunktį
                     
                  
                        Kodas
                        (jei pateikta)
                     
                     
                        Pavadinimas
                     
                  
                        JK
                     
                     
                        JUNGTINĖ KARALYSTĖ
                     
                     
                        NORFOLKAS
                        00154
                        SAFOLKAS
                        00162
                     
                     
                        Toliau išvardytos apskritys:
                        Babergh
                        Breckland
                        Forest Heath
                        Ipswich
                        Mid Suffolk
                        Norwich
                        St Edmundsbury
                        South Norfolk
                        Suffolk Coastal
                        Waveney
                     
                     
                        2007 12 21“
                     
                  
      
      
         (1)  Koordinatė yra Britanijos nacionalinė koordinatė.